अरुण तिवारी की रिपोर्ट @ भोपाल. प्रदेश भाजपा में विधानसभा चुनाव के दावेदार बढ़ रहे हैं। सबसे ज्यादा दावेदार भोपाल, इंदौर, जबलपुर और ग्वालियर की सीटों के हैं। इन चारों शहरों में 30 विधानसभा सीटें हैं। इनके लिए करीब 300 नेता दावेदारी जता चुके हैं। इन शहरों के महापौर भी दावेदारी कर रहे हैं। इन 30 सीटों में से कांग्रेस के पास सिर्फ छह हैं। चूंकि, इन शहरों में बड़े नेताओं का सीधा प्रभाव है, इसलिए भाजपा के सामने उम्मीदवार के चयन की बड़ी समस्या है। भोपाल के टिकट मुख्यमंत्री शिवराज सिंह चौहान के हिसाब से तय होती हैं।